चूंकै देवआपरै बडेरां रौ बदलौ लेय लियौ हौ अर पछा आपरा गाम बसाय'र धणियाप कर लियौ हौ, सो अबेै उणनै बिरथा हिंसा अर खून-खराबै में विसवास नीं हुवण सूं वौ मां सूं आग्या लेय'र जोग धारण कर लियौ। कुल मिलाय'र बगड़ावतां रै इतियास में देवनारायण अेक अैड़ौ चरित्र हुयौ, जिकौ आपरै कडूंबै अर जाति रै दुसमणां सूं बदलौ लियौ अर पाछौ, उणरौ रूतबौ कायम करियौ। आ इज वजै है के आज गूजरां में देवनारायण भगवान रै रूप में पुजीजै अर बगड़ावत महागाथा उणरै नाम सूं जाणीजै।